правилата във връзка с доказателството за изпълняването на митническите формалности да не се използват стриктно до 31 декември 2007 г.
 (8)
 Ако административните затруднения, довели до тази дерогация, и тяхното въздействие върху пазара се задържат, през 2008 г. следва да се прилагат алтернативните доказателства за местоназначение.
 (9)
 Предвидените в настоящия регламент мерки са в съответствие със становището на Управителния комитет по захарта,
 ПРИЕ НАСТОЯЩИЯ РЕГЛАМЕНТ:
 Член 1
 В случай на внос, осъществен в съответствие с член 32 от Регламент (ЕО) No 318/2006, се счита, че продуктите са били внесени в трета страна, ако се представят следните три документа:
 а)
 копие от транспортния документ;
 б)
 декларация за разтоварване на продукта, изготвена от официален орган на въпросната трета страна, от официалните органи на държава-членка, установена в страната по местоназначение, или от международна агенция за надзор, одобрена съгласно членове 16а—16е от Регламент (ЕО) No 800/1999, удостоверяващ, че продуктът е напуснал мястото на разтоварване или най-малкото, че впоследствие продуктът не е бил натоварен отново, с цел да бъде изнесен повторно;
 в)
 банков документ, издаден от одобрени посредници, установени в Общността, удостоверяващ, че плащането за въпросния износ е било кредитирано по сметката на износителя, открита с тях, или удостоверение за плащане.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 1 януари 2008 година. до 31 декември 2008 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 20 декември 2007 година.
 За Комисията
 Mariann FISCHER BOEL
 Член на Комисията
 (1) ОВ L 58, 28.2.2006 г., стр. 1. Регламент, последно изменен с Регламент (ЕО) No 1260/2007 (ОВ L 283, 27.10.2007 г., стр. 1).
 (2) ОВ L 196, 28.7.2007 г., стр. 26. Регламент, изменен с Регламент (ЕО) No 1298/2007 (ОВ L 289, 7.11.2007 г., стр. 3).
 (3) ОВ L 102, 17.4.1999 г., стр. 11. Регламент, последно изменен с Регламент (ЕО) No 1001/2007 (ОВ L 226, 30.8.2007 г., стр. 9).
 (4) ОВ L 104, 21.4.2007 г., стр. 14.
 